TV7 JERUUSALEMMA UUDISED
Eetris on Jeruusalemma Uudised. Tere õhtust!
Üks tunnustatumaid maailma majandusühendusi Bloomberg USAst
asetas Iisraeli majanduse tugevuse poolest mullu maailmas 3. kohale.
Paigutust põhjendati madala töötuse,
tugeva valuuta, madala inflatsiooni ja hea majanduskasvuprognoosiga.
Üksnes Hongkong ja Lõuna-Korea asetusid võrdluses Iisraelist ettepoole.
Sellised tuntud stabiilsed majandusriigid nagu Taani, Taiwan,
Jaapan, Island, Šveits ja Singapur jäid järgmistele kohtadele.
Mainitud nimekirja lõpus olid Venetsueela, Brasiilia, Uruguay,
Hispaania ja Lõuna-Aafrika.
Iisraeli majanduskasv oli tänavu I kvartalis juba kõrgem,
kui mullu samal perioodil.
Saksa president Steinmeier ütles seoses riigivisiidiga,
et Saksa ja Iisraeli suhted on kogenud üsna tuuliseid aegu,
kuid nüüd toetuvad suhted väga kindlale alusele.
Ta viitas Saksa välisministri Sigmar Gabrieli
paari nädala tagusele Iisraeli visiidile.
Gabriel kohtus Iisraeli valitsuse tegevust kritiseerivate MTÜde
Breaking the Silence ja B'Tselem aktivistidega.
Mõnedel neist on olnud sidemeid ülemaailmse boikotiliikumise BDSiga.
Seepärast keeldus peaminister Netanyahu
Saksa välisministriga kohtumast.
President Steinmeier käis visiidi ajal
ka Jeruusalemma Holokaustimuuseumis Yad Vashem
ja pani pärja mälestamaks 6 miljonit koonduslaagreis mõrvatud juuti.
Reisi vältel kohtus ta ka Ramallah's palestiinlaste presidendi Abbasiga.
Iraan ei jäta Saudi Araabias puutumata ühtki kolgast,
kui Riyadhi valitsus Iraani suhtes midagi arulagedat teeb.
Nii teatas riigi kaitseminister Dehghan pühapäeval riigitelevisioonis.
Me ei hävita islami pühapaiku Mekat ja Medinat, jätkas ta.
Dehghan viitas Saudi Araabia teatele kolida Iraagis käiv sõda Iraani.
Selle põhjuseks oli tõenäoliselt fakt,
et Iraan osaleb juba praegu Lähis-Ida sõdades Iraagis ja Süürias,
ning on relvastanud Hezbollah't Liibanonis.
Vaid päev pärast 3. mail toimunud kohtumist rääkisid palestiinlaste juhid,
et USA president ei teinud ühtki konkreetset ettepanekut
Iisraeli ja palestiinlaste tüli lahendamiseks.
Poliitanalüütikud räägivad,
et kuigi Trump lubas rahukõneluste käivitamisel initsiatiivikas olla,
ei teinud ta ühtki selget avaldust selle suhtes, kuidas, kus ja millal.
Ainus selge sõnum Trumpilt oli see:
Milles tahes teie kaks kokku lepite, sobib ka USA-le.
Abbas kordas tuttavaid nõudmisi kogu Läänekalda
ja Ida-Jeruusalemma kohta palestiinlaste pealinnana.
Kohtumisest julgustatuna
tõstatas ta taas kõigi palestiina põgenike naasmisõiguse teema
ja mitte ainult Läänekaldale loodavasse Palestiinasse,
vaid ka praeguse Iisraeli aladele.
Muude teemade kõrval
on need küsimused olnud laual aastakümneid,
kui mõlemad pooled asetuvad vastupidistele seisukohtadele.
Palestiinlased ja Iisrael pole pidanud kõnelusi
alates 2014. a kevadest.
Egiptuse Moslemivennaskonna Gazat valitsev käepikendus Hamas
teatas üllatuslikult nii oma uuest juhist Ismail Haniyeh'st
kui ka võimalikust osalusest kõnelustelauas.
Nad esitasid ka oma ettepanekud tulevase Palestiina riigi,
selle piiride ja pealinna suhtes.
Esmaspäeval, 1. mail tehtud avalduses teatas Hamas,
et loobub Iisraeli riigi täielikust hävitamisest
ning aktsepteerib Läänekallast ja Gazat Palestiina riigina
pealinnaga Ida-Jeruusalemmas.
Hamas ei tunnista siiski kunagi Iisraeli riiki
ja selle olemasoluõigust Lähis-Idas
ning kasutab edaspidigi Iisraeli vastu relvastatud vastupanu, terrorit
ja kõiki relvastatud meetmeid.
Nii ühines Hamas Abbasi klubiga.
Avalduste sõnastust leevendatakse lääneriikidele sobivamaks
ja lõppeesmärgid jäävad samaks.
Iisrael lükkas Hamasi avalduse tagasi.
Prügikastimaterjal, ütles peaminister Netanyahu.
See on vaid petmine, kus püütakse veenda Läänt,
et Hamas on mõõdukamaks muutunud.
ÜRO haridus-, teadus- ja kultuuriorgan UNESCO
on oma esialgsetest eesmärkidest ja mandaadist väga kaugele eksinud.
1946. a rajatud organi esimene president Julian Huxley
seadis toona organi diplomaatidele selle üllad eesmärgid.
"Peate jääma kõrgemale
kõigist rahvusvahelistest ja rahvuslikest konfliktidest.
Olete sellise poliitika instrumendid, mis on kõigile liikmesriikidele ühine
ja mille sihiks on nende lähendamine."
Viimastel aastatel tegeleb UNESCO ajaloo ümberkirjutamisega,
peamiselt Iisraeli riigi, juudi rahva ja Jeruusalemma linna osas.
Möödunud 8 kuu vältel on UNESCO püüdnud neli korda väita,
et terve Iisrael ning Juuda ja Samaaria
kuuluvad vaid islami kultuuripärandisse.
On tehtud ka resolutsioone, mille järgi maailma juutidel
pole kunagi olnud osa ei terve riigi ega linna ajaloos.
Rumeenia peaminister Grindeanu
külastas koos valitsusdelegatsiooniga Iisraeli
Kohtumistel peaminister Netanyahu ja teiste valitsusametnikega
allkirjastati hulk kahepoolseid lepinguid
nii kaitse- kui majanduskoostöö osas vastastikususe põhimõttel.
Ka Iisraeli kaitse- ja relvatööstus sai Rumeenialt ulatuslikke lepinguid.
Samuti parandati ka riikidevahelist roamingu ja andmeside koostööd.
Pärast Donald Trumpi Valgesse Majja tulemist
on seal alustatud ka iganädalasi palvusi.
Neil osalevad nii president
kui enamik tema valitsuse tähtsamaid ametnikke ja ministreid
vastavalt oma võimalustele.
Palvusi juhib pastor Ralph Drollinger,
kes juhib ka Kongressi ja Senati palvegruppe.
Kui rahva juhid otsivad Jumala juhtimist
aitab see Jumalal neid õnnistada.
Nii sõnastas pastor Drollinger ühe palvegruppide eesmärgi.
See on tänaseks kõik. Paluge rahu Jeruusalemmale!
Head emadepäeva kõigile emadele!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.